## Pravilnik o iskaznici i znaku veterinarskog inspektora

### NN 39/1998 (20.3.1998.), Pravilnik o iskaznici i znaku veterinarskog inspektora

# **MINISTARSTVO POLJOPRIVREDE I ŠUMARSTVA**

Na temelju članka 25. Zakona o sustavu državne uprave ("Narodne novine"
br. 75/93) i članka 131. stavak 3. i članka 140. stavak 4. Zakona o veterinarstvu
("Narodne novine" br. 70/97) ministar poljoprivrede i šumarstva donosi

## **PRAVINIK**

### **O ISKAZNICI I ZNAKU VETERINARSKOG INSPEKTORA**

Članak 1.

Ovim pravilnikom propisuje se oblik i sadržaj obrasca službene iskaznice,
izgled, sadržaj znaka (u daljnjem tekstu: značka), načinu izdavanja, zamjene
i vraćanja iskaznice, vođenje upisnika o izdanoj, zamijenjenoj i vraćenoj
službenoj iskaznici i znaku.

Državni veterinarski inspektor i granični veterinarski inspektor u Ministarstvu
poljoprivrede i šumarstva (u daljnjem tekstu: Ministarstvo), veterinarski
inspektor u područnoj jedinici Ministarstva - Veterinarski ured u županiji
i gradu Zagrebu i ovlašteni veterinar službeno svojstvo, identitet i ovlasti
dokazuje službenom iskaznicom i značkom.

Članak 2.

Iskaznicu i značku veterinarskom inspektoru Ministarstva ovlaštenom
za obavljanje inspekcijskih poslova izdaje ministar poljoprivrede i šumarstva,
a ovlaštenom veterinaru ravnatelj Uprave veterinarstva.

Članak 3.

Obrasci službene iskaznice (u daljnjem tekstu: iskaznica) od "A" do
"G" tiskani su uz ovaj pravilnik i čine njegov sastavni dio.

Iskaznica se izrađuje kao plastična kartica bijele boje dimenzija 85¤55
mm.

Članak 4.

Obrazac iskaznice: državni viši veterinarski inspektor (obrazac "A")
i državni veterinarski inspektor (obrazac "B") sadrži:

**a. na prednjoj stranici:**

1. utisnut grb Republike Hrvatske;

2. natpis: "Republika Hrvatska";

3. natpis: "Ministarstvo poljoprivrede i šumarstva";

4. natpis: "Uprava veterinarstva";

5. naziv: - prvi red: "službena iskaznica",

- drugi red: "državni viši veterinarski inspektor",

odnosno "državni veterinarski inspektor";

6. mjesto za sliku veličine 28¤32 mm;

7. ime i prezime nositelja iskaznice i akademsko zvanje;

8. jedinstveni matični broj građana;

9. serijski broj iskaznice;

10. simbol i oznaku struke s lijeve strane ispod grba do visine prvog
reda naziva iskaznice.

**b. na poleđini prednje stranice:**

1. tekst o ovlasti nositelja iskaznice;

2. evidencijski broj iskaznice;

3. datum izdavanja iskaznice;

4. mjesto za pečat i potpis ministra;

5. naznaka: iskaznica vrijedi do opoziva.

Članak 5.

Obrazac iskaznice: granični viši veterinarski inspektor (obrazac "C")
i granični veterinarski inspektor (obrazac "D") sadrži:

**a. na prednjoj stranici:**

1. utisnut grb Republike Hrvatske;

2. natpis: "Republika Hrvatska";

3. natpis: "Ministarstvo poljoprivrede i šumarstva";

4. natpis: "Uprava veterinarstva";

5. naziv: - prvi red: "službena iskaznica",

- drugi red: "granični viši veterinarski inspektor,

odnosno "granični veterinarski inspektor";

6. mjesto za sliku veličine 28¤32 mm;

7. ime i prezime nositelja iskaznice i akademsko zvanje;

8. jedinstveni matični broj građana;

9. serijski broj iskaznice;

10. simbol i oznaku struke s lijeve strane ispod grba do visine prvog
reda naziva iskaznice.

**b. na poleđini prednje stranice:**

1. tekst o ovlasti nositelja iskaznice;

2. evidencijski broj iskaznice;

3. datum izdavanja iskaznice;

4. mjesto za pečat i potpis ministra;

5. naznaka: Stalno odobrenje za kretanje i zadržavanje vrijedi za sve
granične prijelaze u Republici Hrvatskoj;

6. datum, mjesto za pečat i potpis čelnika Ministarstva unutarnjih poslova;

7. naznaka: iskaznica vrijedi do opoziva.

Članak 6.

Obrazac iskaznice: viši veterinarski inspektor (obrazac "E") i veterinarski
inspektor (obrazac "F") u područnoj jedinici Ministarstva - Veterinarski
ured u županiji i gradu Zagrebu sadrži:

**a. na prednjoj stranici:**

1. utisnut grb Republike Hrvatske;

2. natpis: "Republika Hrvatska";

3. natpis: "Ministarstvo poljoprivrede i šumarstva;

4. natpis: "Uprava veterinarstva";

5. natpis: "Županija - Grad";

6. naziv - prvi red: "službena iskaznica",

- drugi red: "viši veterinarski inspektor",

odnosno "veterinarski inspektor";

7. mjesto za sliku veličine 28¤32 mm;

8. ime i prezime nositelja iskaznice i akademsko zvanje;

9. jedinstveni matični broj građana;

10. serijski broj iskaznice;

11. simbol i oznaku struke s lijeve strane ispod grba do visine prvog
reda naziva iskaznice.

**b. na poleđini prednje stranice:**

1. tekst o ovlasti nositelja iskaznice;

2. evidencijski broj iskaznice;

3. datum izdavanja iskaznice;

4. mjesto za pečat i potpis ministra;

5. naznaka: iskaznica vrijedi do opoziva.

Članak 7.

Obrazac iskaznice: ovlašteni veterinar (obrazac "G") za obavljanje poslova
državne uprave sadrži:

**a. na prednjoj stranici:**

1. utisnut grb Republike Hrvatske;

2. natpis: "Republika Hrvatska";

3. natpis: "Ministarstvo poljoprivrede i šumarstva";

4. natpis: "Uprava veterinarstva";

5. natpis: "naziv ovlaštene veterinarske organizacije";

6. naziv: - prvi red: "službena iskaznica",

- drugi red: "ovlašteni veterinar";

7. mjesto za sliku veličine 28¤32 mm;

8. ime i prezime nositelja iskaznice i akademsko zvanje;

9. jedinstveni matični broj građana;

10. serijski broj iskaznice;

11. simbol i oznaku struke s lijeve strane ispod grba do visine prvog
reda naziva iskaznice.

**b. na poleđini prednje stranice:**

1. tekst o ovlasti nositelja iskaznice;

2. evidencijski broj iskaznice;

3. datum izdavanja iskaznice;

4. mjesto za pečat i potpis ravnatelja;

5. naznaka: iskaznica vrijedi do opoziva.

Članak 8.

Značka državnog veterinarskog inspektora, graničnog veterinarskog inspektora
i veterinarskog inspektora u područnoj jedinici Ministarstva - Veterinarski
ured u županiji i gradu Zagrebu izvedena je od metala, podloga je mesingana,
a aplikacija sjajno niklana.

Veličina značke je 60¤55 mm.

Značku okružuje hrvatski pleter izveden u mesinganom reljefu na kojem
su u sredini njegovog gornjeg ruba istaknuta slova "R H" (Republika Hrvatska).

U središtu značke na zrakasto pozlaćenom prostoru smješten je hrvatski
grb. Šahovnica je izvedena u crvenom i bijelom emajlu, a gornji dio grba
je reljefno izveden.

Na kružnom niklanom dijelu značke ispisan je tekst "VETERINARSKA INSPEKCIJA"
u plavom emajlu.

U donjem dijelu značke preko iste proteže se lenta trobojnica (crveno,
bijelo, plave boje) koja djelomično pokriva hrvatski pleter. Lenta trobojnica
prekinuta je u svom središnjem dijelu, gdje je na niklanoj podlozi plavim
emajlom upisan troznamenkasti broj.

Na poleđini značke nalazi se lisnata opruga od perne bronce.

Članak 9.

Državni veterinarski inspektor, granični veterinarski inspektor i veterinarski
inspektor u područnoj jedinici Ministarstva - Veterinarski ured u županiji
i gradu Zagrebu (u daljnjem tekstu: inspektor) u obavljanju službenih poslova
nosi značku u kožnom povezu zajedno sa iskaznicom.

Kožni povez iz stavka 1. ovog članka je plave boje, trostrukog pregiba.
Veličina svakog pregiba je 12¤8 cm.

Članak 10.

O izdanim ili vraćenim iskaznicama i značkama vodi se evidencija u Upravi
veterinarstva.

Evidencija iz stavka 1. ovog članka sadrži: redni broj, ime i prezime
inspektora ili ovlaštenog veterinara kojem je izdana iskaznica i značka,
serijski broj iskaznice, broj značke, datum izdavanja, datum povrata, potpis
veterinarskog inspektora ili ovlaštenog veterinara, te odjeljak za napomene.

Članak 11.

Inspektor i ovlašteni veterinar (u daljnjem tekstu: nositelj iskaznice)
koji izgubi iskaznicu i/ili značku ili na drugi način ostane bez iskaznice
i/ili značke, dužan je odmah o tome izvijestiti neposrednog čelnika, a
isti Upravu veterinarstva.

Nova iskaznica i/ili značka izdat će se nakon što je izgubljena ili
na drugi način nestala iskaznica i/ili značka oglašena nevažećom u "Narodnim
novinama".

Sukladno stavku 2. ovog članka troškove oglašavanja u "Narodnim novinama"
i izdavanja nove iskaznice i/ili značke snosi veterinarski inspektor odnosno
ovlašteni veterinar.

Članak 12.

Nositelj iskaznice kojem je prestao radni odnos ili je razriješen dužnosti,
obvezan je prilikom primitka rješenja o prestanku radnog odnosa odnosno
razrješenja, iskaznicu i značku predati neposrednom čelniku.

Čelnik iz stavka 1. ovog članka kojem je predana iskaznica i značka
dužan je istu dostaviti Upravi veterinarstva, koja se poništava i pohranjuje.

Nositelju iskaznice privremeno će se oduzeti iskaznica i značka ako
se protiv njega vodi istraga ili je podignuta optužnica do okončanja postupka
ili ako ne obavlja poslove i zadatke sukladno propisanoj nadležnosti.

Članak 13.

Iskaznice izdane prema ranijim propisima zamijenit će se iskaznicama
utvrđenim ovim pravilnikom u roku od 60 dana od dana stupanja na snagu
ovog pravilnika.

Prigodom zamjene iskaznica vaterinarskim inspektorima izdat će se iskaznica
i značka u kožnom povezu, a ovlaštenim veterinarima iskaznica.

Uprava veterinarstva posebnim će naputkom utvrditi postupak i način
zamjene iskaznice te dodjele značke.

Troškove tiskanja iskaznice i značke za inspektore snosi ministarstvo,
a za ovlaštene veterinare, ovlaštena veterinarska organizacija u kojoj
su zaposleni.

Članak 14.

Danom stupanja na snagu ovog pravilnika prestaje važiti Pravilnik o
iskaznici veterinarskog inspektora ("Narodne novine" broj 73/92 i 87/92)
i Pravilnik o iskaznici i znaku graničnog veterinarskog inspektora ("Narodne
novine" broj 69/91 i 60/93).

Članak 15.

Ovaj pravilnik stupa na snagu osmog dana od dana objave u "Narodnim
novinama".

Klasa: 011-2/98-1/35
Urbroj: 525-06-98-1
Zagreb, 12. ožujka 1998.

Ministar
**mr. Zlatko Dominiković,** v. r.

![](dodatni/370530.gif)
![](dodatni/370531.gif)
![](dodatni/370532.gif)

Pravilnik, NN 39/1998-490